Драги моји петаци,

1. На **следећој страници овог документа** налази се **вежбање** у вези са глаголским облицима који **је потребно урадити до среде 25.3. до 10 часова.**
2. Решења нећете добити већ ћемо покушати да направимо **видеоконференцију (укључење уживо)** у **среду 25.марта у 10 30 сати** где ћу вам ја уживо давати сва објашњења и одговарати на сва питања у вези са глаголским облицима.

За ову активност је неопходно да на телефон или десктоп рачунар инсталирате апликацију Zoom, a сва објашњења можете наћи на следећем линку:

<https://www.rasporednastave.gov.rs/doc/zum-(zoom)-aplikacija--korisnicko-uputstvo-za-ucenike-i-roditelje.pdf>

У среду у 10 на сајту школе, у фолдеру српски језик, наћи ћете линк за приступ видеоконференцији са мном.

Надам се да ћемо успети 😊

1. У **петак 27.3. 2020**. имаћете кратак **онлајн тест у вези са глаголским облицима**. Тест треба да ураде сви који за то имају техничке могућности. Тест се не оцењује, служи томе да проверим да ли сте разумели ову област. Ради се на рачунару или телефону и траје 15 минута. После урађених задатака добићете повратну информацију тј. знаћете да ли сте задатак урадили тачно или нетачно. **За израду теста потребно је да кликнете на следећи линк:**

<https://testmoz.com/q/2559937#student>

**и у њега упишете шифру која ће се на сајту школе, у фолдеру српски језик,** **појавити у петак у 9 55.** Неопходно је да напишете своје име и презиме, а у поље Passcode унесете шифру.

**Желим нам свима, пре свега, добре техничке услове да ово остваримо, као и пуно знања. које верујем да имате!**

**Будите ми добро и здраво!**

Наставница Даниела

ГЛАГОЛИ И ГЛАГОЛСКИ ОБЛИЦИ ( ВЕЖБАЊЕ)

1. Следећу реченицу напиши у прошлом и будућем времену.

Кад дођем кући гледам своју омиљену серију.

1. Спој глаголске облике са њиховим називима:

пецаћу футур први

позвали смо инфинитив

љутимо се радни глаголски придев

радила презент

читати перфекат

1. Од глагола САЊАТИ напиши:

1.лице множине презента

2. лице једнине футура првог

радни глаголски придев мушког рода

1.лице једнине перфекта

1. Заокружи помоћне глаголе у реченици:

Ми смо хтели да идемо на Марков рођендан, али је дошла његова сестра и рекла да је он болестан и да ће се прослава одржати у среду.

1. Подвуци погрешно написане речи у реченицама и напиши их исправно:

А шта си до сада радијо?

Они воледу питу са јабукама.

Ићићу сутра у позориште.

Мого би да дођеш код мене.

1. Напиши вид и род глагола:

ЦВЕТАТИ

ПОЧЕТИ

СМЕЈАТИ СЕ

1. Напиши инфинитивну и презентску основу глагола:

ГРИСТИ

СЕЋИ

ВИКАТИ

ПУЋИ

ТРЕСТИ